དེ་ནས་སློབ་མཐར་ཕྱིན་ཏེ་མཚོ་སྔོན་མི་རིགས་དཔེ་སྐྲུན་ཁང་དུ་རྩོམ་སྒྲིག་པའི་བྱ་བ་གཉེར་སྐབས་བོད་ཡིག་གི་ལམ་ནསབོད་ཀྱི་བྱིས་པའི་རྩོམ་རིག་ལ་དཔྱད་པཞེས་དཔྱད་རྩོམ་ཞིག་བྲིས་ཤིངསྦྲང་ཆརདུས་དེབ་ཏུ་བཀོད།འཇིག་རྟེན་གྱི་ཆོས་ཉིད་ལྟར་ན་ནམ་ཡང་བསམ་ཐོག་ལ་རྟ་རྒྱུག་པའི་བྱ་བ་ཞིག་གང་ན་ཡོད།སྐབས་དེའི་མགོ་ཁྲིད་ཀྱིས་བདག་གིས་རྩོམ་ཡིག་བྲི་བ་ནི་ཞོར་ལས་གཉེར་བ་ཡིན་པས།དེ་ནི་མ་རྩ་རིང་ལུགས་ཀྱི་རྔ་མ་སྐྱེ་བ་རེད་ཅེས་རྩོམ་ཡིག་བྲི་བར་གཏན་འགོག་བྱས་པ་དང་མཉམ་དུ་ང་ལཁྱོད་རང་རྩོམ་རིག་ལ་དགའ་ན་རྩོམ་རིག་སྒྱུ་རྩལ་ལྷན་ཚོགས་ཀྱི་ལས་ཁུངས་སུ་བྱ་བ་བསྒྲུབ་ཏུ་སོང་ན་འགྲིགཅེས་ཟུར་ཟ་དང་སྙིང་འཕྱས་བཏང་བྱུང་།བདག་གིས་ཀྱང་དེ་ལ་དེ་བསྟུན་གྱིས་རྩོམ་ཡིག་བྲི་མཚམས་བཞག་ཅིང་།རྒྱ་ཡིག་གི་ལམ་ནས་རྩོམ་རིག་གི་གཞུང་ལུགས་ལ་རང་སྦྱོང་བྱེད་གང་ཐུབ་བྱས་པ་ཡིན།